बेजों लोगोसेनो हाग्रामा महिलारिखौ थोंजों सोंखारिनानै बुंथियोदि हाग्रामा महिलारिया सासे गुन गैयै दैदेनगिरि हाग्रामा महिलारिया गावखौ रैखाथि होनो बिजेपि आरो इउपिपिएल दोलोनि दैदेनगिरिफोरनि आथिं हमगासिनो दं । बेफोरबादि गुन गैयै दैदेनगिरिफोरखौ नागारनानै इउपिपिएल दोलोयाव साफ्रोमबो रायजो राजाखौ हाबफैनो खावलायो आरो सोरखारनिफ्राय सफैनाय मोनफ्रोमबो आस’निखौ लानो खावलायो । बेजों लोगोसेनो तामुलपुरनिफ्राय जलेन दैमारि आरो गसाइगाव बियाबयाव जिरन बसुमतारीखौ इउपिपिएल दोलोनिफ्राय बिजाथिखौ तामुलपुर आरो गसाइगाव ओन्सोलनि रायजो राजाफोरा भट होनानै देरहासार खालामनो खावलायो बिटिआरनि गोख्रों मावफुं सोद्रोमा राकेश ब्रह्मया ।